
Perduoti pagal panaudos sutartį Šiaulių miesto savivaldybei nuosavybės teise priklausančias 129,15 kv. m ploto patalpas Lieporių g. 2, Šiauliuose asociacijai regbio klubui „Baltrex“.

Šiaulių miesto savivaldybei nuosavybės teise priklausančio ilgalaikio materialiojo turto perdavimą panaudos pagrindais apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“. 
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir 2 dalies 8 punktu savivaldybės turtas, savivaldybės tarybos nustatyta tvarka, gali būti perduodamas panaudos pagrindais asociacijoms tenkinančioms žmonių fizinio aktyvumo poreikius per kūno kultūros ir sporto veiklos skatinimą. Vadovaujantis Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ nuostatomis, sprendimą dėl savivaldybės turto perdavimo panaudos pagrindais priima savivaldybės taryba.
Teikiamu Tarybos sprendimo projektu siūloma perduoti pagal panaudos sutartį dešimties metų laikotarpiui Šiaulių miesto savivaldybei nuosavybės teise priklausančias Šiaulių „Saulėtekio“ gimnazijos patikėjimo teise valdomas 129,15 kv. m ploto patalpas Lieporių g. 2, Šiauliuose, asociacijai regbio klubui „Baltrex“ įstatuose nurodytai veiklai vykdyti.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – perdavus Šiaulių miesto savivaldybei nuosavybės teise priklausančias patalpas bus sudarytos sąlygos rengti didelio meistriškumo sportininkus, rengti sportinius renginius, pritraukti naujus sporto bendruomenės narius, skatinti gyventojų fizinį aktyvumą ir sveiką gyvenseną.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimui įgyvendinti lėšos nebus reikalingos.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

